RK Partizan

**Rukometni klub Partizan** je rukometni klub iz Beograda. Klub je deo Sportskog društva Partizan.

## Historija
Rukometni klub Partizan je osnovan 1948. godine, a osnivači su bili: Boža Švarc, Marian Flander, Artur Takač i Zvonko Benediković. Prvi trener M. Flander, oformio je ekipu od đaka prve i druge muške gimnazije: Jančić Bogdan, Jančić Branko, Mijalković Radomir, Petrović Cuki, Zečević Draško, Stankić Svetislav, Tadić Dušan, Vatovec Milan, Džeparovski Blagoje, Milinković Đorđe, Janošević Vasilije, Špet Aleksandar, Slavković Ljubomir, Anušić Dušan, Miladinović Vlada, Dimitrijević Dušan, Kordić Ljubomir, Nazečić Salko i Miljan Miljanić (proslavljeni fudbalski trener).

Prvu utakmicu u velikom rukometu: RK Partizan je odigrao sa Radničkim iz Kragujevca. Konačan rezultat bio je 22:2 za RK Partizan.
Prvi kapiten RK Partizan bio je Bogdan Jančić.

7. januara 1957. godine, na Božić, RK Partizan počinje svoj život u malom rukometu.

Već 29. novenbra 1958. godine, osvaja se prvi veliki trofej Kup Jugoslavije (u tom trenutku klub je bio drugoligaš).
RK Partizan je u finalu bio bolji od Mladosti iz Zagreba. Rezultat je bio 10:8. Daleko najbolji igrač finala je bio Dragan Miki Stevanović.

Sastav osvajača prvog trofeja: Šulentić, Rabata, Jovanović, Stevanović, Hasan Džekaj, Jančić, Vuković, Klisić, Eror, Martinčević, Radulović, trener: B. Mutić.

Vreme 60-ih je vreme prve i druge lige. U sezoni 1965/66. rukometaši Partizana dolaze do drugog Kupa Jugoslavije (opet kao drugoligaši). Ovog puta u finalu je savladana RK Bosna Sarajevo, rezultat prve utakmice je 14:9, revanš je odigran 25. maja (dan Mladosti) u Titovom Kumrovcu, a rezultat je bio nerešen 11:11.

Ubrzo nakon osvajanja nacionalnog kupa Dragan Miki Stevanović, postaje sekretar kluba a za Partizan tada nastupa i legendarni fudbalski golman Milutin Šoškić.

U ovom periodu osnovan je i ženski rukometni klub.

70-te počinju vrlo uspešno, RK Partizan u sezoni 1970/71. osvaja treći Kup Jugoslavije. Finale je odigrano u Somboru, RK Partizan je savladao RK Crvenku sa 18:14 (i ovog puta klub je bio drugoligaš). Naredne sezone klub se vraća u Prvu ligu Jugoslavije.

Godine 1991. Rukometni klub Partizan se vraća u Prvu ligu. 90-te su obeležene ratovima neopravdanim i ničim izazvanim sankcijama.

Maja 1993. godine Rukometni klub Partizan osvaja šampionsku titulu, prvi put postaje prvak Jugoslavije. Dugo će se pamtiti tri meča finala plej-ofa utakmice sa Crvenom zvezdom. Pomenućemo imena, osvajača prve titule: Đorđić, Zurnić, Maglajlija, Stupar, Rosić, Jovanović, Popović, Peruničić, Roganović, Prtina i Stanković sa trenerom Jovicom Elezovićem.

Najveći uspeh u evropskim takmičenjima je učešće u polufinalu EHF Kupa pobednika kupova (1998/1999 i 2001/2002) i polufinalu EHF Čelendž kupa (2010/2011) kao i učešće u Ligi šampiona (1999/2000, 2003/2004, 2011/2012 i 2012/2013). Pamte se legendarne utakmice u međunarodnim takmičenjima: Partizan - Nidervicbah, Partizan - Siudad Real i Partizan - Zagreb.

Godine 2007. RK Partizan je osvojio prvi Kup Srbije u rukometu. Završnica je organizovana u Kragujevcu, a u finalu RK Partizan je pobedio Jugović sa 31:26. Sastav: Marjanac, Ćirković, Markićević, Radulović, Stanković A., Stojković, Vujadinović, Radovanović, Mitrović, Radosavljević M., Stanković B., Milićević, Beočanin, Mirković, trener: Nikola Jevremović.

## Uspesi

: **Dupla kruna (3)** :
:: 1992/93, 1993/94, 2011/12.

## Trenutni sastav

Ekipa 2015/16., na zvaničnom sajtu RK Partizan :

Trener : Nenad Maksić

Pomoćni treneri : Josip Drasler i Željko Radojević

## Bivši igrači

* Mladen Bojinović
* Ratko Đurković
* Nemanja Ilić
* Vanja Ilić
* Nedeljko Jovanović
* Milan Kalina
* Petar Kapisoda
* Aleksandar Knežević
* Branko Kokir
* Blažo Lisičić
* Mijajlo Marsenić
* Vladan Matić
* Predrag Peruničić
* Nenad Puljezević
* Bogdan Radivojević
* Ivan Stanković
* Veselin Vujović

## Bivši treneri
* Marijan Flander
* Radosav Mutić
* Srđan Praljak
* Vilim Tičić
* Zoran Pantazis
* Dragan Stevanović
* Petar Lazarević
* Kosta Veselinović
* Vitomir Arsenijević
* Vlatko Martinčević
* Petar Eror
* Vladimir Cindrić
* Đorđe Vučinić
* Vasilije Đokić
* Mihajlo Obradović
* Kasim Kamenica
* Jovica Elezović
* Predrag Hadžistević
* Mile Isaković
* Radomir Šarac
* Nikola Adžić
* Ljubomir Obradović
* Dušan Medić
* Jezdimir Stanković
* Zlatan Arnautović
* Veselin Vujović
* Branko Štrbac
* Branislav Pokrajac
* Mile Malešević
* Rade Unčanin
* Vuk Roganović
* Zoran Kurteš
* Marko Isaković
* Časlav Dinčić
* Nikola Jevremović
* Zoran Ivić
* Saša Bošković
* Aleksandar Brković
* Nenad Maksić
* Željko Radojević
* Dario Krželj

## Reference

## Vanjske veze
* Zvanični veb-sajt
* Državni Prvaci 
* Profil - Superliga Srbije
* Profil - Liga šampiona
* Profil na sajtu EHF
* Statistika RK Partizan